Adakah Doctor Strange Telah Wujud Semasa Zaman Captain America: Winter Soldier?
Buat masa ini, Marvel Cinematic Universe (MCU) telah berjaya memastikan peminat filem MCU dapat memahami timeline filem-filem yang mereka hasilkan. Walaupun mereka tidak menyatakan tahun-tahun spesifik dalam filem mereka, tetapi penonton dapat memahami bilakah masa yang terjadi diantara filem-filem MCU. Sebagai contoh, Captain America: The First Avengers menunjukkan timeline filem zaman 40-an dan merupakan prelude kepada filem-filem MCU yang lain, manakala timeline Incredible Hulk pula terjadi sebelum filem the Iron Man 2.  Tetapi filem Doctor Strange timbul sedikit pedebatan diantara peminat-peminat MCU kerana terdapat info-info yang menunjukkan bilakah perjalanan Doctor Strange berlaku. Dalam sebuah group Facebook Movie Addict, terdapat seorang peminat MCU bertanyakan adakah timeline Doctor Strange sama seperti filem Captain America: The Winter Soldier? Ini memandangkan nama Doctor Strange ada disebut semasa Jasper Sitwell mendedahkan rancangan Hydra dalam filem tersebut. Ok mari kita lihat sedikit fakta mengenainya. Dalam filem Captain America: The Winter Soldier, salah seorang ahli kumpulan Hydra , Jasper Sitwell menamakan Doctor Strange antara individu yang akan dihapuskan oleh Hydra kerana dianggap sebagai musuh kepada organisasi pejahat tersebut. Ini berdasarkan algorithm yang dicipta oleh Zola untuk mengesan musuh-musuh dan potensi musuh kepada Hydra dan memusnahkan mereka sebelum mereka mula menentang organisasi mereka. Adakah Doctor Strange telah mendapat kuasa mistiknya pada masa tersebut sehingga menyebabkan dia menjadi sasaran Hydra? Jawapannya adalah tidak. Ini dimaklumkan sendiri oleh salah seorang penulis filem Doctor Strange iaitu C. Robert Cargill. Cargill memberitahu, timeline Doctor Strange bermula pada tahun 2016 malah sedikit sedutan Bangunan Avengers (Avengers Tower) dalam filem tersebut telah mengesahkan bahawa filem Doctor Strange telahpun melalui fasa masa Avengers: Age of Ultron. Ini bermakna, Stephen Strange masih lagi seorang doktor bedah yang popular pada masa itu dan tidak memiliki apa-apa kuasa lagi. 
Kesimpulannya, Doctor Strange hanya mula memiliki kuasanya selepas zaman Captain America: The Winter Soldier dan Avengers: Age of Ultron. Sebelum pada zaman tersebut, Doctor Strange hanyalah seorang manusia biasa cuma dia memiliki kepintaran yang tinggi.
Kenapa dia menjadi sasaran Hydra tidak diketahui, mungkin algorithm Zola dapat meramal kuasa yang bakal dimiliki oleh Doctor Strange agaknya ataupun Strange walaupun masih belum mempunyai kuasa tetap menjadi ancaman kepada mereka.



 Kesimpulannya, Doctor Strange hanya mula memiliki kuasanya selepas zaman Captain America: The Winter Soldier dan Avengers: Age of Ultron. Sebelum pada zaman tersebut, Doctor Strange hanyalah seorang manusia biasa cuma dia memiliki kepintaran yang tinggi. Kenapa dia menjadi sasaran Hydra tidak diketahui, mungkin algorithm Zola dapat meramal kuasa yang bakal dimiliki oleh Doctor Strange agaknya ataupun Strange walaupun masih belum mempunyai kuasa tetap menjadi ancaman kepada mereka.